Oxota dengizidagi trauler halokati qurbonlari soni 62 kishiga yetdi

Oxota dengizida “Uzoq Sharq” trauleri cho‘kib ketganidan so‘ng bedarak yo‘qolgan besh nafar saxalinliklar o‘lgan deb e’lon qilindi. Bu haqda mintaqa hukumatiga tayanib, “RIA Novosti” xabar berdi.

Avvalroq kemaning halok bo‘lgan ekipaji a’zolari soni 57 kishiga yetgani xabar berilgan edi.
Omon qolganlar soni o‘sha-o‘sha — 63 kishi. 7 kishi esa bedarak yo‘qolgan deb hisoblanishda davom etmoqda.
“Uzoq Sharq” katta avtonom trauleri 2-aprel, payshanbaga o‘tar kechasi Oxota dengizi akvatoriyasida Magadandan 300 km masofada cho‘kib ketdi. Kema bortida, dastlabki ma’lumotlarga ko‘ra, 78 nafar rossiyalik va 54 nafar xorijlik bo‘lgan.